pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.พัฒนาศักยภาพบุคลากร เพิ่มประสิทธิภาพบริการประชาชน
วันพฤหัสบดีที่ 9 สิงหาคม 2561
สธ.พัฒนาศักยภาพบุคลากร เพิ่มประสิทธิภาพบริการประชาชน
กระทรวงสาธารณสุข พัฒนากําลังคนด้านสุขภาพ โรงพยาบาลศูนย์ โรงพยาบาลทั่วไป ขับเคลื่อนแผนพัฒนาระบบบริการและศูนย์ความเป็นเลิศด้านการแพทย์สาขาต่าง ๆ พร้อมนําเทคโนโลยีมาใช้เพิ่มความสะดวกการเข้าถึงบริการ ลดรอคอย ลดแออัด
กระทรวงสาธารณสุข พัฒนากําลังคนด้านสุขภาพ โรงพยาบาลศูนย์ โรงพยาบาลทั่วไป ขับเคลื่อนแผนพัฒนาระบบบริการและศูนย์ความเป็นเลิศด้านการแพทย์สาขาต่าง ๆ พร้อมนําเทคโนโลยีมาใช้เพิ่มความสะดวกการเข้าถึงบริการ ลดรอคอย ลดแออัด ประชาชนได้รับการรักษาใกล้บ้านภายในเขตสุขภาพ
นายแพทย์เจษฎา โชคดํารงสุข ปลัดกระทรวงสาธารณสุข มอบนโยบายในการประชุมวิชาการเพื่อพัฒนาระบบบริการสุขภาพโรงพยาบาลศูนย์/โรงพยาบาลทั่วไป ประจําปี 2561 แก่ผู้บริหารกระทรวงสาธารณสุขส่วนกลาง ผู้ตรวจราชการกระทรวงสาธารณสุขและสาธารณสุขนิเทศก์ 12 เขตสุขภาพ ผู้บริหาร แพทย์ ทันตแพทย์ พยาบาล เภสัชกร บุคลากรการแพทย์และสาธารณสุข โรงพยาบาลศูนย์ โรงพยาบาลทั่วไป และหน่วยงานสาธารณสุขทั่วประเทศกว่า 2,000 คน ณ โรงแรมแอมบาสซาเดอร์ซิตี้ จอมเทียน พัทยา จังหวัดชลบุรี
นายแพทย์เจษฎากล่าวว่า กระทรวงสาธารณสุข เป็นผู้ให้บริการหลักในระบบบริการสุขภาพ ทั้งการส่งเสริม ป้องกัน รักษา และฟื้นฟู รวมถึงการพัฒนาขีดความสามารถด้านการแพทย์การสาธารณสุขให้ทันสมัย มีประสิทธิภาพ และประสิทธิผล และให้ความสําคัญกับการพัฒนากําลังคนด้านสุขภาพสู่ความเป็นมืออาชีพ มีองค์ความรู้และศักยภาพ ทั้งด้านวิชาการและบริหารจัดการ โดยจัดเวทีการประชุมวิชาการประจําปี เพื่อให้บุคลากรทางการแพทย์สาธารณสุขทุกสาขาวิชาชีพได้ศึกษา ค้นคว้า วิจัย และนําองค์ความรู้ใหม่ๆ เผยแพร่เวทีสาธารณะ รวมทั้งเปิดโอกาสให้บุคลากรส่วนกลางและส่วนภูมิภาค ได้มีโอกาสแลกเปลี่ยนเรียนรู้ ความคิดเห็น และประสบการณ์ต่าง ๆ เพื่อให้เกิดองค์ความรู้ นวัตกรรมที่ทันสมัยและเป็นประโยชน์ นําไปสู่การพัฒนาเครือข่ายทางวิชาการ และการพัฒนาคุณภาพระบบบริการตามแผนพัฒนาระบบบริการ (Service Plan) ของกระทรวงสาธารณสุข
นายแพทย์เจษฎากล่าวต่อว่า กระทรวงสาธารณสุข มีนโยบายให้โรงพยาบาลทุกระดับพัฒนาระบบบริการให้คล่องตัว เพิ่มความสะดวกและการเข้าถึงบริการสุขภาพของประชาชน ลดความแออัด ลดการรอคอย ลดค่าใช้จ่าย รองรับประชากรที่เพิ่มขึ้นและการเป็นสังคมผู้สูงอายุ ซึ่งขณะนี้ ประชาชนเข้ารับการรักษาในโรงพยาบาลทั่วประเทศปีละเกือบ 300 ล้านครั้ง โดยมีโรงพยาบาลศูนย์ 33 แห่ง โรงพยาบาลทั่วไป 83 แห่ง เป็นกลไกขับเคลื่อนแผนพัฒนาระบบบริการ (Service Plan) ตามยุทธศาสตร์ความเป็นเลิศด้านระบบบริการ และพัฒนาศูนย์ความเป็นเลิศด้านต่าง ๆ เช่น อุบัติเหตุฉุกเฉิน โรคหัวใจและหลอดเลือด มะเร็ง ทารกแรกเกิด มีระบบส่งต่อที่เชื่อมโยงถึงโรงพยาบาลชุมชน โรงพยาบาลส่งเสริมสุขภาพตําบล และชุมชน ซึ่งได้ผลดี เช่น สาขาโรคหัวใจและหลอดเลือด สามารถให้ยาละลายลิ่มเลือดผู้ป่วยโรคเส้นเลือดสมองตีบที่โรงพยาบาลชุมชน หากต้องผ่าตัดจะส่งต่อมาที่โรงพยาบาลศูนย์เชี่ยวชาญ เมื่อผู้ป่วยพ้นระยะวิกฤตจะส่งกลับไปดูแลต่อในโรงพยาบาลชุมชน และจัดระบบติดตามดูแลต่อเนื่องที่บ้านโดยทีมหมอครอบครัว รวมทั้งได้นําระบบอิเล็กทรอนิกส์ และระบบเทคโนโลยีสารสนเทศมาใช้ในการบริหารจัดการ เป็นสมาร์ท ฮอสพิทัล (Smart Hospital) อาทิ การนัดหมาย การจัดคิวเข้ารับการรักษาที่โรงพยาบาล การเข้าถึงข้อมูลสุขภาพของตนเอง การจัดยาและจ่ายยาที่ถูกต้องรวดเร็ว การประสานส่งต่อข้อมูลผู้ป่วย ให้ประชาชนได้รับการรักษาใกล้บ้านภายในเขตสุขภาพ
******************************** 9 สิงหาคม 2561
รัฐบาลไทย-ข่าวทำเนียบรัฐบาล-ปลัด สธ.กำชับผู้บริหารภูมิภาค ควบคุมกำกับงานสม่ำเสมอ พัฒนาคน และความสามัคคี
วันอาทิตย์ที่ 11 กุมภาพันธ์ 2561
ปลัด สธ.กําชับผู้บริหารภูมิภาค ควบคุมกํากับงานสม่ําเสมอ พัฒนาคน และความสามัคคี
ปลัดกระทรวงสาธารณสุข กําชับนายแพทย์สาธารณสุขจังหวัดทั่วประเทศ ซึ่งเป็นตัวแทนกระทรวงสาธารณสุขในภูมิภาค เน้นให้ความสําคัญใน 3 ประเด็น  สร้างความสามัคคีภายใน/ภายนอก  การควบคุม/กํากับงานอย่างสม่ําเสมอ “รู้เร็ว รีบแก้ไข” และการพัฒนาด้านกําลังคน
ปลัดกระทรวงสาธารณสุข กําชับนายแพทย์สาธารณสุขจังหวัดทั่วประเทศ ซึ่งเป็นตัวแทนกระทรวงสาธารณสุขในภูมิภาค เน้นให้ความสําคัญใน 3 ประเด็น สร้างความสามัคคีภายใน/ภายนอก การควบคุม/กํากับงานอย่างสม่ําเสมอ “รู้เร็ว รีบแก้ไข” และการพัฒนาด้านกําลังคน รองรับการปฏิรูประบบสาธารณสุข ยกระดับคุณภาพบริการด้านสาธารณสุขและสุขภาพของประชาชน
วันนี้ (11 กุมภาพันธ์ 2561) ที่จังหวัดเชียงใหม่ นายแพทย์เจษฎา โชคดํารงสุข ปลัดกระทรวงสาธารณสุขเปิดการประชุมชี้แจงแนวทางการดําเนินงานตามคําสั่ง คสช. ที่ 77/2559 ในส่วนภูมิภาคว่า รัฐมนตรีว่าการกระทรวงสาธารณสุข ได้ให้ความสําคัญกับผู้บริหารและเจ้าหน้าที่ในส่วนภูมิภาค ซึ่งอยู่ใกล้ชิดกับประชาชน กําชับให้ทําหน้าที่เป็นตัวแทนกระทรวงสาธารณสุข ดูแล แก้ไข ปัญหาสุขภาพของประชาชนในพื้นที่ รองรับการปฏิรูประบบสาธารณสุข ยกระดับคุณภาพบริการด้านสาธารณสุขและสุขภาพของประชาชน เน้นความสําคัญ ใน 3 ประเด็น คือ
1.การพัฒนาระบบบริหารจัดการให้เกิดความเข้มแข็ง ทํางานเป็นทีม เน้นความสามัคคีภายใน/ภายนอกองค์กร ให้เป็นหนึ่งเดียวในการทํางาน One Province One Health One Team 2.ให้ลงพื้นที่ ติดตามงานอย่างสม่ําเสมอ เพื่อรับทราบปัญหา และสามารถแก้ไขได้ทันท่วงที “รู้เร็ว และรีบแก้ไข” ไม่ให้เกิดช่องว่าง โดยเฉพาะในพื้นที่ ห่างไกล ทุรกันดาร ที่สําคัญต้องควบคุมกํากับการใช้งบประมาณ/เงินบํารุง ให้เหมาะสม โดยเฉพาะการลงทุนด้านสิ่งก่อสร้างเน้นประโยชน์ในการทํางาน ไม่เป็นภาระดูแลในระยะยาว รวมทั้งต้องกํากับดูแลประเด็นปัญหาที่สําคัญของพื้นที่ 3.ด้านการพัฒนาด้านกําลังคน (HR Transformation) ทุกพื้นที่ ต้องสร้างผู้บริหารแถว 2 เพื่อเตรียมความพร้อมขึ้นมาทดแทน โดยกระทรวงสาธารณสุขได้พัฒนาหลักสูตรสําหรับการสร้างผู้บริหารรองรับ เน้นพื้นฐานทางการบริหาร
สําหรับ ในปี 2562 มีประเด็นสําคัญที่ต้องดําเนินการต่อเนื่อง 5 ประเด็น คือ แพทย์แผนไทยและระบบยาสมุนไพร ด้วยการพัฒนาเมืองสมุนไพร แอปพลิเคชั่นสรรพคุณสมุนไพร การสร้างความรอบรู้ด้านสุขภาพให้ประชาชน การออกระเบียบ แนวทางรองรับการดําเนินงานตามนโยบาย “ฉุกเฉินทุกที่ ดีทุกสิทธิ” การจัดทําข้อเสนอชุดสิทธิประโยชน์การส่งเสริมสุขภาพป้องกันโรคทุกกลุ่มวัย 122 รายการ และความมั่นคงด้านยาและเวชภัณฑ์ ด้วยบัญชียาและเวชภัณฑ์เฉพาะโรค
“ กระทรวงสาธารณสุขจะสนับสนุนการทํางานของส่วนภูมิภาคอย่างเต็มที่ ด้วยการสนับสนุนงบประมาณเหลือจ่าย ให้พื้นที่นําไปพัฒนางานที่เป็นปัญหาที่สําคัญในพื้นที่ให้มีประสิทธิภาพเพิ่มขึ้น รวมทั้งงานด้านส่งเสริมสุขภาพ ป้องกันโรค และคุ้มครองผู้บริโภค นอกจากนี้จะออกแบบระบบการดูแลสุขภาพปฐมภูมิ มุ่งเน้นให้ประชาชนตระหนักรู้ ดูแลสุขภาพได้ด้วยตนเอง และพัฒนาเทคโนโลยีในระบบบริหาร กํากับ ติดตาม เพื่อเพิ่มประสิทธิภาพการทํางาน ภายใต้งบประมาณที่จํากัดในอนาคต”นายแพทย์เจษฎา กล่าว
******************************* 11 กุมภาพันธ์ 2561
รัฐบาลไทย-ข่าวทำเนียบรัฐบาล-การประชุมรัฐมนตรีว่าการกระทรวงการคลังเอเปค ครั้งที่ 25 และการประชุมอื่น ๆ ที่เกี่ยวข้อง  ระหว่างวันที่ 15 - 17 ตุลาคม 2561 ณ กรุงพอร์ตมอร์สบี รัฐเอกราชปาปัวนิวกินี
วันอังคารที่ 9 ตุลาคม 2561
การประชุมรัฐมนตรีว่าการกระทรวงการคลังเอเปค ครั้งที่ 25 และการประชุมอื่น ๆ ที่เกี่ยวข้อง  ระหว่างวันที่ 15 - 17 ตุลาคม 2561 ณ กรุงพอร์ตมอร์สบี รัฐเอกราชปาปัวนิวกินี
รมว.คลัง ได้รับมอบหมายจากนายกรัฐมนตรีให้เป็นหัวหน้าคณะผู้แทนไทยเข้าร่วมการประชุม รมว.คลังเอเปค (APEC FMM) ครั้งที่ 25 และการประชุมอื่น ๆ ที่เกี่ยวข้อง ระหว่างวันที่ 15 - 17 ตุลาคม 2561 ณ กรุงพอร์ตมอร์สบี รัฐเอกราชปาปัวนิวกินี
นางสาวกุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลัง แถลงว่า นายอภิศักดิ์ ตันติวรวงศ์ รัฐมนตรีว่าการกระทรวงการคลัง ได้รับมอบหมายจากนายกรัฐมนตรีให้เป็นหัวหน้าคณะผู้แทนไทยเข้าร่วมการประชุมรัฐมนตรีว่าการกระทรวงการคลังเอเปค (APEC Finance Ministers’ Meeting: APEC FMM) ครั้งที่ 25 และการประชุมอื่น ๆ ที่เกี่ยวข้อง ระหว่างวันที่ 15 - 17 ตุลาคม 2561 ณ กรุงพอร์ตมอร์สบี รัฐเอกราชปาปัวนิวกินี โดยมีรัฐมนตรีว่าการกระทรวงการคลังหรือผู้แทนจากสมาชิกเอเปค จํานวน 21 เขตเศรษฐกิจ ประกอบด้วยออสเตรเลีย บรูไน แคนาดา ชิลี จีน เขตบริหารพิเศษฮ่องกง อินโดนีเซีย ญี่ปุ่น เกาหลีใต้ มาเลเซีย เม็กซิโก นิวซีแลนด์ ปาปัวนิวกินี เปรู ฟิลิปปินส์ รัสเซีย สิงคโปร์ จีนไทเป ไทย สหรัฐอเมริกา และเวียดนาม รวมทั้งผู้แทนจากองค์กรระหว่างประเทศเข้าร่วมการประชุมด้วย
การประชุม APEC FMM ในครั้งนี้ มุ่งเน้นหารือใน 4 ประเด็นสําคัญ ได้แก่ (1) การเร่งรัดการลงทุนและระดมทุนเพื่อพัฒนาโครงสร้างพื้นฐาน (Accelerating Infrastructure Development and Financing) (2) การสนับสนุนการเข้าถึงบริการทางการเงิน (Advancing Financial Inclusion) (3) การผลักดันความร่วมมือด้านภาษีและความโปร่งใส (Fostering International Tax Cooperation and Transparency) และ (4) การดําเนินการตามแผนปฏิบัติการเซบู (Cebu Action Plan) ของสมาชิกเอเปค รวมทั้งหารือถึงสถานการณ์เศรษฐกิจและการเงินโลก นอกจากนี้ รัฐมนตรีว่าการกระทรวงการคลังเอเปคจะมีการหารือภายใต้หัวข้อกลยุทธ์ทางการคลังในยุคดิจิทัล (Public Finance Strategies in the Digital Age) ระหว่างการประชุมดังกล่าวอีกด้วย
การเข้าร่วมการประชุมของรัฐมนตรีว่าการกระทรวงการคลังในครั้งนี้ นอกจากจะได้มีการหารือในเรื่องการส่งเสริมความร่วมมือด้านเศรษฐกิจ การเงิน และการคลังระหว่างสมาชิกเอเปคแล้ว ยังจะเป็นโอกาสที่รัฐมนตรีว่าการกระทรวงการคลังของไทยจะได้นําเสนอแนวนโยบายด้านเศรษฐกิจที่สําคัญๆ ของรัฐบาลต่อที่ประชุมรัฐมนตรีว่าการกระทรวงการคลังเอเปค
ทั้งนี้ กระทรวงการคลังจะแถลงข่าวผลการประชุม APEC FMM ครั้งที่ 25 และการประชุมอื่นๆ ที่เกี่ยวข้องให้ทราบต่อไป
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. (02) 273-9020 ต่อ 3613
รัฐบาลไทย-ข่าวทำเนียบรัฐบาล-สธ.รับมอบเวชภัณฑ์ทางการแพทย์จากมูลนิธิแจ็ค หม่า และมูลนิธิอาลีบาบา
วันพฤหัสบดีที่ 26 มีนาคม 2563
สธ.รับมอบเวชภัณฑ์ทางการแพทย์จากมูลนิธิแจ็ค หม่า และมูลนิธิอาลีบาบา
รองนายกรัฐมนตรีและรัฐมนตรีว่าการกระทรวงสาธารณสุข รับมอบเวชภัณฑ์ทางการแพทย์จากมูลนิธิแจ็ค หม่า มูลนิธิอาลีบาบา และธนาคารแห่งอเมริกา เมอร์ริล ลินซ์  สาขาประเทศไทย
วันนี้ (26 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข รับมอบเวชภัณฑ์ทางการแพทย์จากมูลนิธิแจ็ค หม่า และมูลนิธิอาลีบาบา โดย มร. เจมส์ ตง ประธานเจ้าหน้าที่บริหาร บริษัท ลาซาด้า จํากัด เป็นผู้แทนมอบ ประกอบด้วย หน้ากากอนามัย 500,000 ชิ้น ชุดป้องกัน (Protective Suits) 50,000 ชุด และน.ส.อรกัญญา พิบูลธรรม กรรมการผู้จัดการใหญ่ ธนาคารแห่งอเมริกา สาขาประเทศไทย (Thailand of Bank of America ) มอบหน้ากาก N95 จํานวน 20,000 ชิ้น
นายอนุทินกล่าวว่า ในนามรัฐบาลไทย ขอขอบคุณมูลนิธิแจ็ค หม่า มูลนิธิอาลีบาบา และธนาคารแห่งอเมริกา เมอร์ริล ลินซ์ ที่ได้มอบเวชภัณฑ์ทางการแพทย์ เพื่อสนับสนุนผู้ปฏิบัติงานในการป้องกันควบคุมการแพร่ระบาดของโรคติดเชื้อโคโรนา 2019 (COVID-19) แสดงถึงความเป็นเพื่อนแท้ ไม่ใช่เฉพาะสนับสนุนการทํางานของกระทรวงสาธารณสุขเท่านั้น แต่จะช่วยป้องกันประชาชนไทยได้อีกจํานวนมาก เชื่อว่าน้ําใจและความช่วยเหลือในครั้งนี้ จะเป็นพลังให้เราชนะการต่อสู้ครั้งนี้ในเวลาไม่นาน
นายอนุทินกล่าวต่อว่า กระทรวงสาธารณสุข มีแผนบริหารจัดการเวชภัณฑ์ทางการแพทย์ โดย 2 สัปดาห์ที่ผ่านมา ได้ให้องค์การเภสัชกรรมติดต่อบริษัทผู้ผลิตเวชภัณฑ์ ทั้งหน้ากากอนามัยทางการแพทย์ หน้ากาก N95 ชุดป้องกันโรค (PPE) ถุงมือ ขณะนี้มีการทยอยส่งมาแล้ว รวมทั้งยาต้านไวรัส ที่บริษัทผู้ผลิตได้เริ่มส่งให้ยาองค์การเภสัชกรรม ได้มอบให้ปลัดกระทรวงสาธารณสุข และผู้ตรวจราชการกระทรวง วางแผนกระจายให้โรงพยาบาลในเครือข่าย เพื่อดูแลรักษาผู้ป่วย ขอให้ประชาชนมั่นใจ และร่วมมือกันลดการแพร่กระจายเชื้อ ด้วยการเว้นระยะห่างทางสังคม (Social Distancing) อยู่ห่างกันระยะ 2 เมตร ประชาชนปฏิบัติตามประกาศตาม พ.ร.ก.ฉุกเฉิน เพื่อให้ประชาชนอยู่กับที่ ไม่แพร่กระจายเชื้อโรค สามารถค้นหาผู้ป่วยและผู้สัมผัสมารับการรักษาได้ครบ เพื่อกลับสู่ภาวะปกติโดยเร็ว
“กระทรวงสาธารณสุข ให้ความสําคัญกับความปลอดภัยของบุคลากรทางการแพทย์มากที่สุด ได้เร่งกระจายเวชภัณฑ์ เครื่องป้องกันตนเอง จัดสรรงบประมาณค่าเสี่ยงภัย จัดทํากรมธรรม์คุ้มครองความปลอดภัย เพื่อเป็นขวัญกําลังใจแก่ผู้ปฏิบัติงาน” นายอนุทินกล่าว
*********************************** 26 มีนาคม 2563
รัฐบาลไทย-ข่าวทำเนียบรัฐบาล-ไม่ปลื้มคดีบอส! เร่งผลักดันติดตามให้โปร่งใส
วันพฤหัสบดีที่ 6 สิงหาคม 2563
ไม่ปลื้มคดีบอส! เร่งผลักดันติดตามให้โปร่งใส
--
#ไทยคู่ฟ้า พลเอก ประยุทธ์ จันทร์โอชา นายกรัฐมนตรี และ รมว.กลาโหม ย้ําในเวทีปาฐกถาพิเศษ เนื่องในงานครบรอบ 74 ปี นสพ.บางกอกโพสต์ กรณีคดีบอส อยู่วิทยา ระบุสื่อมีความสําคัญต่อสังคมไทย และเชื่อว่าในประเทศไทย สื่อต้องมีความเป็นอิสระ และมีความแข็งแรง เรื่องนี้ ท้าทายระบบยุติธรรมและระบบกฎหมาย และกระทบต่อความไว้วางใจของประชาชนที่มีต่อระบบรัฐทั้งหมด หลายเรื่องยังไม่ชัดเจน จึงต้องการให้มีความโปร่งใส และจะผลักดันติดตามเรื่องนี้อย่างใกล้ชิด พร้อมดําเนินการหลังจากเห็นข้อสรุปของคณะกรรมการที่ตั้งขึ้น ซึ่งมีความเป็นอิสระ และเป็นที่ยอมรับของสังคม
รัฐบาลไทย-ข่าวทำเนียบรัฐบาล-นายกฯ เสียใจกรณีเจ้าหน้าที่รปภ.สนามบินทำร้ายนักท่องเที่ยวจีน สั่งการทุกหน่วยเร่งฟื้นฟูความเชื่อมั่น สร้างความโปร่งใสและเป็นธรรม
วันอาทิตย์ที่ 30 กันยายน 2561
นายกฯ เสียใจกรณีเจ้าหน้าที่รปภ.สนามบินทําร้ายนักท่องเที่ยวจีน สั่งการทุกหน่วยเร่งฟื้นฟูความเชื่อมั่น สร้างความโปร่งใสและเป็นธรรม
นายกฯ เสียใจกรณีเจ้าหน้าที่รปภ.สนามบินทําร้ายนักท่องเที่ยวจีน สั่งการทุกหน่วยเร่งฟื้นฟูความเชื่อมั่น สร้างความโปร่งใสและเป็นธรรม
พลเอก ประยุทธ์ จันทร์โอชา นายกรัฐมนตรี แสดงความเสียใจต่อกรณีที่เจ้าหน้าที่รักษาความปลอดภัยท่าอากาศยานดอนเมืองทําร้ายนักท่องเที่ยวชาวจีน โดยกล่าวว่าเป็นเหตุการณ์ที่ไม่น่าเกิดขึ้น เพราะส่งผลกระทบต่อภาพลักษณ์ของประเทศไทยอย่างมาก
"นายกฯ เห็นว่า แม้นักท่องเที่ยวจะไม่แสดงเอกสารยืนยันการเข้าพักในประเทศไทย ไม่ยินยอมเข้าห้องพักรอผู้โดยสาร และแสดงพฤติกรรมที่ไม่เหมาะสมกับเจ้าหน้าที่ก็ตาม แต่เจ้าหน้าที่ควรควบคุมอารมณ์และปฏิบัติตามหลักสากล เพราะสนามบินเป็นด่านแรกของประเทศ ซึ่งจะต้องเน้นจิตบริการเป็นสําคัญ"
รายงานล่าสุดจากบริษัท ท่าอากาศยานไทย จํากัด (มหาชน) หรือ ทอท. ระบุว่า ได้พักงานเจ้าหน้าที่รายดังกล่าวแล้ว และจะมีคําสั่งไล่ออกต่อไป เนื่องจากถือเป็นความผิดวินัยอย่างร้ายแรง ส่งผลเสียหายต่อประเทศ
นอกจากนี้ ทอท. ยังได้พักงานผู้อํานวยการท่าอากาศยานดอนเมือง และผู้อํานวยการฝ่ายรักษาความปลอดภัย เป็นเวลา 30 วัน เพื่อสอบสวนเหตุการณ์ที่เกิดขึ้น และส่งผลการสอบสวนไปยังสํานักงานการบินพลเรือนแห่งประเทศไทยตรวจสอบต่อไป
อย่างไรก็ตาม หลังเกิดเหตุ ทางท่าอากาศยานได้ประสานส่งตัวนักท่องเที่ยวจีนรายดังกล่าวกลับประเทศด้วยความเรียบร้อย รวมทั้งจะทําหนังสือผ่านสถานเอกอัครราชทูตจีน เพื่อขอโทษผู้เสียหายต่อไป
ทั้งนี้ นายกรัฐมนตรีแสดงความเป็นห่วงความรู้สึกของชาวจีน เพราะก่อนหน้านี้ก็เกิดเหตุการณ์เรือนักท่องเที่ยวล่มในทะเลภูเก็ต ทําให้นักท่องเที่ยวจีนลดจํานวนลงอย่างมาก และยังมาเกิดเหตุการณ์นี้ซ้ําอีก จึงได้สั่งการให้กระทรวงการท่องเที่ยวและกีฬาและหน่วยงานที่เกี่ยวข้องทุกหน่วยทั้งในประเทศไทยและจีน เร่งฟื้นฟูความเชื่อมั่นให้กลับคืนมาโดยเร็ว
พร้อมทั้งกําชับให้กระทรวงคมนาคมและสํานักงานตํารวจแห่งชาติ ลงไปตรวจสอบการปฎิบัติงานเพื่ออํานวยความสะดวกแก่นักท่องเที่ยวและการตรวจคนเข้าเมืองให้เป็นไปด้วยความโปร่งใส เป็นธรรม และสร้างความประทับใจแก่นักท่องเที่ยวทุกชาติโดยเฉพาะชาวจีน
.............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เปิดงานและปาฐกถาพิเศษการประชุมระดับสูงของคณะกรรมการด้านสถิติ
วันศุกร์ที่ 19 ตุลาคม 2561
รมว.กระทรวงดิจิทัลฯ เปิดงานและปาฐกถาพิเศษการประชุมระดับสูงของคณะกรรมการด้านสถิติ
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวเปิดงานและปาฐกถาพิเศษในการประชุมระดับสูงของคณะกรรมการด้านสถิติ “Sixth session of the Committee on Statistics - Navigative Policy with data to leave no one behind” ณ ศูนย์การประชุมสหประชาชาติ (UN) กรุงเทพฯ เมื่อวันที่ 19 ตุลาคม 2561 โดยคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก (ESCAP) จัดขึ้น เพื่อเป็นเวทีหารือสําหรับผู้กําหนดนโยบายและผู้บริหารระบบสถิติแห่งชาติของประเทศในภูมิภาคเอเชียและแปซิฟิก โดยมีผู้เข้าร่วมประชุม ประกอบด้วย ผู้บริหารระดับรัฐมนตรีและผู้แทนระดับสูงของหน่วยงานที่รับผิดชอบด้านการจัดทําข้อมูลสถิติและติดตามรายงานผลการดําเนินการเพื่อบรรลุเป้าหมายการพัฒนาที่ยั่งยืน ทั้งนี้ ดร.พิเชฐฯ กล่าวว่า สํานักงานสถิติแห่งชาติ หน่วยงานในสังกัดกระทรวงฯ มีส่วนร่วมในการวางแผนและการพัฒนา โดยมีเครือข่ายทุกจังหวัดได้ทําการสํารวจและสํามะโน ประกอบกับบทบาทดิจิทัลที่เปลี่ยนแปลง เช่น การใช้ Internet of thing (IoT) โดยนําภาพจากกล้องวงจรปิดจับความเคลื่อนไหวหรือนับสิ่งของต่างๆ เพื่อมาใช้ในการวิเคราะห์ผลต่อไปได้ ทั้งนี้ กระทรวงดิจิทัลฯ ได้สร้าง Data Center และการใช้ Cloud Service เพื่อรวบรวมข้อมูลในการวิเคราะห์ผลต่อไปได้ รวมไปถึง Lifestyle Change ที่เด็กนักเรียนสามารถศึกษาข้อมูลและแหล่งความรู้ได้จากอินเตอร์เน็ตมากขึ้น หรือแม้แต่ Smartness คือ การเรียนรู้นอกห้องเรียนผ่านช่องทางอินเตอร์เน็ตเช่นกัน และ Precision คือ ความถูกต้องของความแม่นยําด้วยการใช้ Iot, GPS นอกจากนี้ ยังมีการใช้ Paperless & Cashless Society (การลดใช้กระดาษ & สังคมไร้เงินสด) ที่กําลังจะเกิดขึ้นในประเทศไทย ด้วยระบบ “One Stop Services” เพื่อรองรับการบริการประชาชนและการทําธุรกรรมทางธุรกิจที่สะดวกรวดเร็วยิ่งขึ้น
**************************
รัฐบาลไทย-ข่าวทำเนียบรัฐบาล-รมช.ศธ."นพ.อุดม คชินทร" เข้าหารือการทำงาน ก่อนเข้าทำงานในกระทรวงศึกษาธิการอย่างเป็นทางการ 5 ธันวาคมนี้
วันจันทร์ที่ 4 ธันวาคม 2560
รมช.ศธ."นพ.อุดม คชินทร" เข้าหารือการทํางาน ก่อนเข้าทํางานในกระทรวงศึกษาธิการอย่างเป็นทางการ 5 ธันวาคมนี้
ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ เปิดเผยภายหลังเข้าหารือกับ นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เมื่อวันศุกร์ที่ 1 ธันวาคม 2560 ณ ห้องประชุมราชวัลลภ ชั้น 2 อาคารราชวัลลภ
ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการเปิดเผยภายหลังเข้าหารือกับนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเมื่อวันศุกร์ที่ 1 ธันวาคม2560ณ ห้องประชุมราชวัลลภ ชั้น2อาคารราชวัลลภ โดยนายการุณ สกุลประดิษฐ์ ปลัดกระทรวงศึกษาธิการ รวมทั้งผู้บริหารกระทรวงศึกษาธิการ เข้าร่วมประชุมหารือ
ศ.คลินิก นพ.อุดม คชินทรกล่าวว่าการประชุมในวันนี้ไม่ใช่การมารับงานอย่างเป็นทางการ แต่ รมว.ศึกษาธิการ ได้เชิญมาหารือเรื่องการแบ่งงาน ซึ่งในเบื้องต้นได้มอบหมายให้ตนดูแลในส่วนของสํานักงานคณะกรรมการการอุดมศึกษา (สกอ.) เป็นหลัก อย่างไรก็ตาม ยังไม่มีการคุยในรายละเอียด เพราะหลังจากนี้จะต้องมาหารือในเรื่องเชิงนโยบายว่าจะดําเนินการเรื่องอะไรบ้างและยังได้พูดคุยถึงปัญหาต่าง ๆ ที่เกิดขึ้นในกระทรวงศึกษาธิการที่ต้องเร่งขับเคลื่อนเช่น การจัดการศึกษาขั้นพื้นฐาน รวมถึงประเด็นปัญหาที่เกิดขึ้นในส่วนของสํานักงานศึกษาธิการจังหวัด (ศธจ.) ศึกษาธิการภาค (ศธภ.) และสํานักงานเขตพื้นที่การศึกษา (สพท.)
นอกจากนี้ สมเด็จพระเจ้าอยู่หัว พระราชทานพระราชวโรกาสให้นายกรัฐมนตรีนําคณะรัฐมนตรีที่ทรงพระกรุณาโปรดเกล้าโปรดกระหม่อมแต่งตั้งใหม่จํานวน 18 คน เฝ้าทูลละอองธุลีพระบาทถวายสัตย์ปฏิญาณก่อนเข้ารับหน้าที่โดยทรงมีพระราชดํารัสตอนหนึ่งว่า คณะรัฐมนตรีเป็นคนที่รับผิดชอบดูแลบ้านเมือง ดังนั้น การทํางานตรงนี้ถือเป็นการสนองพระราโชบายเราจึงต้องเร่งทํางานเนื่องจากมีเวลามีจํากัด
จะเห็นได้ว่าในช่วงระยะเวลา 2-3 เดือนที่ผ่านมา สมเด็จพระเจ้าอยู่หัว ทรงมีพระราชดํารัสเกี่ยวกับแนวทางเรื่องการศึกษาหลายเรื่องไม่ว่าจะเป็นเรื่องมหาวิทยาลัยราชภัฎ ซึ่งทรงมีพระราชกระแสแนะนําผ่านองคมนตรีในการส่งเสริมพัฒนามหาวิทยาลัยราชภัฎให้เป็นไปตามปรัชญามหาวิทยาลัยที่ช่วยพัฒนาท้องถิ่นลดความเหลื่อมล้ําอันเป็นเป้าหมายสําคัญ แต่ก็ยอมรับว่าที่ผ่านมามหาวิทยาลัยราชภัฎอาจจะได้รับการส่งเสริมสนับสนุนได้ไม่ดีเท่าที่ควร ดังนั้น จากนี้ไปจะมีการพัฒนาส่งเสริมให้มากขึ้น ขณะเดียวกันมหาวิทยาลัยราชภัฎก็จําเป็นต้องปรับตัวเอง ยกระดับขึ้น เน้นเป้าหมายพัฒนาท้องถิ่น และช่วยลดความเหลื่อมล้ําให้มากขึ้น
สมเด็จพระเจ้าอยู่หัว ยังทรงมีพระราชดํารัสเกี่ยวกับการศึกษาอีกหลายเรื่อง เช่นต้องมีการวิเคราะห์ มีข้อมูล และรับฟังความคิดเห็นจากผู้เกี่ยวข้อง (Stakeholder)ซึ่งตรงนี้ยังไม่ค่อยได้ทํากัน ที่สําคัญพระองค์ยังทรงเน้นย้ําให้แก้ปัญหาด้วยปัญญาซึ่งทําให้เห็นได้ชัดเจนว่าพระองค์ทรงใส่พระทัยในเรื่องนี้มาก
ศ.คลินิก นพ.อุดม กล่าวด้วยว่า ตนจะเข้าทํางานในกระทรวงศึกษาธิการอย่างเป็นทางการ ในวันที่ 5 ธันวาคมนี้ ซึ่งถือเป็นฤกษ์ดี เพราะเป็นวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตรวันชาติ และวันพ่อแห่งชาติ ในฐานะเป็นข้าพระบาทที่เคยถวายงานรับใช้ใต้เบื้องพระยุคลบาทพระบาทสมเด็จพระเจ้าอยู่หัว รัชกาลที่ 9 มานาน จึงถือว่าวันนี้เป็นวันดีในการเริ่มต้นที่จะเข้ามาทําประโยชน์เพื่อการศึกษาและประเทศชาติต่อไป
อิชยา กัปปา:สรุป
บัลลังก์ โรหิตเสถียร:เรียบเรียง
กิตติกร แซ่หมู่: ถ่ายภาพ
กลุ่มสารนิเทศ สอ.สป.:รายงาน
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานเปิด “สถาบันพัฒนาศักยภาพด้านดิจิทัล” เพื่อการพัฒนาดิจิทัลใน EEC
วันพุธที่ 13 กุมภาพันธ์ 2562
รมว.กระทรวงดิจิทัลฯ เป็นประธานเปิด “สถาบันพัฒนาศักยภาพด้านดิจิทัล” เพื่อการพัฒนาดิจิทัลใน EEC
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิด “สถาบันพัฒนาศักยภาพด้านดิจิทัล (Digital Academy Thailand: DAT)” เพื่อการพัฒนาดิจิทัลใน EEC เมื่อวันที่ 8 กุมภาพันธ์ 2562 ณ มหาวิทยาลัยเกษตรศาสตร์ วิทยาเขตศรีราชา จังหวัดชลบุรี ทั้งนี้ เพื่อสร้างบุคลากรที่มีความรู้ความเชี่ยวชาญด้านปัญญาประดิษฐ์ (AI) และ Data Sciences โดยเร่งการสร้างบุคลากรเข้าสู่อุตสาหกรรมดิจิทัลในพื้นที่ระเบียงเศรษฐกิจภาคตะวันออก (EEC) ซึ่งสํานักงานส่งเสริมเศรษฐกิจดิจิทัล (DEPA) ร่วมกับมหาวิทยาลัยเกษตรศาสตร์ วิทยาเขตศรีราชา ลงนามความร่วมมือ (MOU) ในการสร้างสถาบันพัฒนาศักยภาพด้านดิจิทัลเพื่อ EEC หรือ Digital Academy Thailand อย่างเป็นทางการสําหรับสถาบันดังกล่าว DEPA ได้ให้การสนับสนุนงบประมาณในการดําเนินงาน และมหาวิทยาลัยเกษตรศาสตร์ วิทยาเขตศรีราชา ให้การสนับสนุนพื้นที่และกําลังคน เพื่อผลักดันให้เกิดสถาบันแห่งนี้ โดยอาศัยความร่วมมือกับบริษัทเอกชนชั้นนํา พร้อมกับคาดหวังว่าสถาบันจะผลิตบุคลากรด้านดิจิทัลที่มีคุณภาพ สามารถนําเทคโนโลยีดิจิทัลไปใช้ให้เป็นประโยชน์ต่อเศรษฐกิจ สังคม วัฒนธรรม และความมั่นคงในพื้นที่ EEC ส่งผลต่อการพัฒนาประเทศในอนาคตต่อไป
***********************
รัฐบาลไทย-ข่าวทำเนียบรัฐบาล-ร่วมเป็นหูเป็นตาเจอแล้วแจ้งเลย! คนแจ้งจับได้รับค่าปรับคนละครึ่งด้วยนะ
วันพฤหัสบดีที่ 5 กันยายน 2562
ร่วมเป็นหูเป็นตาเจอแล้วแจ้งเลย! คนแจ้งจับได้รับค่าปรับคนละครึ่งด้วยนะ
..
รัฐบาลไทย-ข่าวทำเนียบรัฐบาล-กอช. แจงสมาชิก รับเงินสมทบจากรัฐทันทีในเดือนถัดไปที่ออมเงิน
วันจันทร์ที่ 13 มีนาคม 2560
กอช. แจงสมาชิก รับเงินสมทบจากรัฐทันทีในเดือนถัดไปที่ออมเงิน
กอช. แจงการจ่ายเงินสมทบให้สมาชิก กอช. เป็นไปตามกฎหมาย โดยจ่ายเข้าบัญชีสมาชิกทันทีภายในเดือนถัดไป หลังจากสมาชิกส่งเงินออมเข้ากองทุน แต่จะได้เท่าไหร่ขึ้นอยู่กับจํานวนเงินที่ออมและอายุสมาชิก เตรียมแก้ไขกฎหมายเพิ่มเงินสมทบ
นายสมพร จิตเป็นธม เลขาธิการคณะกรรมการกองทุนการออมแห่งชาติ (กอช.) ชี้แจงถึงวิธีการจ่ายเงินสมทบแก่สมาชิก กอช. ว่า รัฐบาลได้จ่ายเงินสมทบ สําหรับแรงงานนอกระบบที่สมัครสมาชิกและมีการส่งเงินสะสมหรือเงินออมเข้ากองทุนซึ่งเป็นไปตามกฎหมาย โดยการจ่ายเข้าบัญชี กอช. ของสมาชิกภายในเดือนถัดไปหลังจากที่สมาชิกส่งเงิน และที่ผ่านมาไม่เคยมีการค้างจ่ายสมทบ เป็นการที่รัฐมอบประโยชน์เป็นเงินออมแก่ผู้ประกอบอาชีพอิสระทั้งหลายที่ไม่มีนายจ้างมาดูแลและเข้าไม่ถึงสวัสดิการบํานาญชราภาพรูปแบบอื่น ซึ่งเงินสมทบที่ได้จากรัฐบาลนี้จะอยู่ในบัญชีเงินออมของสมาชิกแต่ละคน ไปจนถึงวันที่สิ้นสุดสมาชิกภาพเมื่ออายุ 60 ปี จากนั้น กอช. จะเริ่มจ่ายเงินออมคืนให้สมาชิกเป็นรายเดือนพร้อมกับเงินสมทบและดอกผลจากการลงทุน
ทั้งนี้ อัตราเงินสมทบที่สมาชิก กอช. ได้รับจะมีอัตราไม่เท่ากันตามที่กฎหมายกําหนดไว้ ดังนี้
- สมาชิกอายุ 15-30 ปี รับเงินสมทบ 50% ของเงินออมที่ส่งแต่ละครั้ง แต่รวมทั้งปีรัฐสมทบให้ไม่เกิน 600 บาท
- สมาชิกอายุ 30 ปีขึ้นไปถึง 50 ปี รับเงินสมทบ 80% ของเงินออมทีส่งแต่ละครั้ง แต่รวมทั้งปีรัฐสมทบให้ไม่เกิน 960 บาท
- สมาชิกอายุ 50 ปีขึ้นไป รับเงินสมทบ 100% ของเงินออมสมาชิกแต่ละครั้ง แต่ไม่เกิน 1,200 บาทต่อปี
“แต่เพื่อให้เงินออมเพื่อชีวิตยามชราภาพของสมาชิกมีการเติบโตเพิ่มจํานวนรวดเร็วมากขึ้น ให้สมาชิกมีโอกาสได้รับ 'บํานาญตลอดชีวิต' ง่ายมากขึ้นด้วย กอช. จึงอยู่ระหว่างขั้นตอนกระบวนการแก้ไขกฎหมาย ขอรัฐบาลปรับขึ้นอัตราการจ่ายเงินสมทบ ซึ่งจะเป็นการผลักดันขับเคลื่อนมาตรการส่งเสริมการออมภาคประชาชนเพื่อเตรียมความพร้อมก้าวสู่สังคมสูงวัยให้เห็นผลสําเร็จเป็นรูปธรรมได้ต่อไป” นายสมพร กล่าว
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 213, 224 Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง